Hagemeister

Hagemeister (vene keeles Гагемейстер) on Pommerist Grimmenist pärit rae- ja aadlisuguvõsa. Tänapäeval elavad suguvõsaliikmed Saksamaal.

Ajalugu

Varasem ajalugu

Suguvõsa kohta on esimesi teateid XV sajandi keskpaigast. 1457. aastal immatrikuleeriti Greifswaldi ülikooli Grimmenist pärit Martinus Haghemester (suri 1505), kellest sai hiljem preester. Suguvõsaliin algab Grimmeni bürgermeistri Heinrich Hagemeisteriga (suri 1546). Tema kolm poega asusid elama naaberlinna Stralsundisse, kus neist said suguvõsa kolme haru rajajad. Vanemast pojast Stralsundi raehärra Matthias Hagemeisterist (suri 1587) põlvnes vanem, Martin Hagemeisterist (suri 1565) keskmine ja nooremast pojast Albrecht Hagemeisterist (suri 1609) noorem liin.

Hagemeisterid rüütelkonna matriklis
Suguvõsa võeti Eestimaa rüütelkonna matriklisse 1746. aasta 21. jaanuaril (vkj). Liivimaal immatrikuleeriti suguvõsa 1747. aastal.

Suguvõsa liikmeid

Heinrich Hagemeister (suri 1546), Grimmeni bürgermeister
Matthias Hagemeister (suri 1587), Stralsundi raehärra, kohtufoogt, mõisaomanik
Heinrich Hagemeister (suri 1616), Stralsundi raehärra ja bürgermeister, oldermann, mõisaomanik
Nikolaus Hagemeister (1606−1675), Stralsundi raehärra, oldermann
Heinrich Hagemeister (1624−1694), Stralsundi raehärra ja bürgermeister
Johann Hagemeister (1691−1777), Stralsundi raehärra, oldermann
Joachim Heinrich Hagemeister (1738−1792), Stralsundi raehärra, kaupmees
Karl Justin von Hagemeister (1745–1806), major, kreisisaadik, Eestimaa maanõunik, mõisaomanik
Gustav Gerhard von Hagemeister (1751−1802), kindralleitnant, polgušeff
Emanuel Friedrich Hagemeister (1764−1819), õigusteaduse doktor, Preisimaa riiginõunik, Greifswaldi ülikooli õigusteaduse professor, Mecklenburgi ülemapellatsioonikohtu viitsepresident
Karl August Ludwig von Hagemeister (1780−1833), 1. järgu kapten, laevakomandör, Venemaa Ameerika (Alaska) ülemvalitseja, ümbermaailmarändur, mõisaomanik
Heinrich Gotthard Theodor von Hagemeister (1784–1845), õuenõunik, kihelkonnakohtunik, Võnnu kreisikohtunik, tarbetekstide autor, reisikirjanik, luuletaja, põldur, mõisaomanik, Liivimaa mõisate ajaloo autor
August Ferdinand Nikolaus Christoph von Hagemeister (1785−1869), porutšik, riiginõunik, Võnnu sillakohtunik, Võnnu kreisisaadik, Liivimaa maamarssal, Liivimaa maanõunik
Johann Carl Heinrich Hagemeister (1796−1860), Stralsundi raehärra ja bürgermeister, advokaat
August Heinrich Anton Julius von Hagemeister (1806–1878), salanõunik, Tema Majesteedi riigisekretär, senaator
Karl Peter Georg von Hagemeister (1813−1883), alampolkovnik, tõeline riiginõunik
Heinrich von Hagemeister (1815–1890), porutšik, Võru sillakohtunik, Liivimaa maakrediidiseltsi ülemdirektor, Liivimaa maanõunik, mõisaomanik
Johann Carl Friedrich Hagemeister (1818−1874), Demmini bürgermeister
Alexander von Hagemeister (1831−1892), kindralleitnant, pataljoni- ja polgukomandör, Soome sõjaväeringkonna staabiülem
Julius von Hagemeister (1857–1920), Eestimaa maanõunik, Tallinna linnavolikogu liige, Harjumaa ülemkirikueestseisja, Paunküla ja Triigi mõisnik

Vapp
Varasemal Hagemeisterite vapil on kujutatud vapikilbil punavalget roosi. Pärast aadliseisusse tõusmist 1692. aastal oli vapil kolm sinist värvi roosi. Poolitatud vapikilbil kujutati veel nooleotsa, mis oli Stralsundi linna vapi motiiv.

Hagemeisteri suguvõsa mõisavaldused

Eestimaa:
Kolu (Heinrichshof) (1776−1777 ja 1821−1823 pärus-, 1815−1821 pandivaldus), Kärevere (Kerrefer) (u 1744−1752), Nõmmküla (Nömmküll) (1730ndad−1740ndad), Oisu (Oiso) (u 1744−1752), Paunküla (Paunküll) (1753−1919), Pirgu (Pirk) (1887−1901), Purila (Purgel) (1740ndad, rendivaldus), Triigi (Kau) (1906−1919)
Liivimaa eesti distrikt:
Kõnnu (Condo) (XVIII sajandi algus−1759), Leevi (Löweküll) (1792−1817), Vaimastvere (Waimastfer) (XVIII sajandi algul), Vana-Roosa (Rosenhof) (1843−1845), rendivaldus), Vorbuse (Vorbushof) (1702−pärast 1758, pandi- ja rendivaldus)
Liivimaa läti distrikt:
Alderi (Hollershof) (XVIII sajand−1848), Gatarta (Gotthardsberg) (kuni 1883), Labrenči (Labrentz) (1774−enne 1781), Liepa (Lindenhof) (1758−1783), Taurupe (Taurup) (kuni 1766), Volmari (Wolmarshof), Vecdrusti (varem Drusti) (Alt-Drostenhof) (1740ndad rendi-, 1760ndad pandi- ja 1777−1887 pärusvaldus)
Peterburi kubermang:
Bujanitsa, Peri
Pommeri:
Abrendsee, Brandshagen, Damitz, Groß-Parow, Kedingshagen, Klein-Parow, Krönewitz, Maktendsdorf, Wüstenfelde
Poola:
Aleksandrów (a-st 1869, majoraat)

Vaata ka
Hagemeisteri saar

Viited

Kirjandus
Der Adel der russischen Ostseeprovinzen (Estland, Kurland, Livland, Ösel). 1. Teil. Die Ritterschaft. Neustadt an der Aisch: Bauer & Rape, inhaber Gerhard Gessner, 1898 (ümbertrükk 1980). Lk 309−310.
Die Familien Hagemeister. − Vierteljahrsschrift für Wappen-, Siegel- und Familienkunde. II. Jahrgang. 2. Heft. Hrsg. vom Verein "Herold" zu Berlin. Berlin: Verlag von Mitscher & Röstell, 1874. Lk 53−80 .
Die Familien Hagemeister (Schluss). − Vierteljahrsschrift für Wappen-, Siegel- und Familienkunde. II. Jahrgang. 3. Heft. Hrsg. vom Verein "Herold" zu Berlin. Berlin: Verlag von Mitscher & Röstell, 1874. Lk 107−134 .
Genealogisches Handbuch bürgerlicher Familien. Zweiter Band. Görlitz: Verlag von C. A. Starke, 1899. Lk 151−180 .
Genealogisches Handbuch der baltischen Ritterschaften. Teil: Estland. Bd III. Görlitz: Verlag E. U. Starke, 1930. Lk 109−112; täiendused lk 15  .
Genealogisches Handbuch des Adels. Adelige Häuser B. Bd III. Limburg an der Lahn: C. A. Starke Verlag, 1958. Lk 173−185.
Genealogisches Handbuch des Adels. Adelige Häuser B. Bd XIII. Limburg an der Lahn: C. A. Starke Verlag, 1980. Lk 100−103.
Genealogisches Handbuch des Adels. Adelslexikon. Bd IV. Limburg an der Lahn: C. A. Starke Verlag, 1978. Lk 376.
Schlegel, Ernst Bernhard. Klingspor, Carl Arvid. Den med sköldebref förlänade men ej å riddarhuser introducerade Svenska adelns ättar-taflor. Stockholm: P. A. Norstedt & Söner, 1875. Lk 108−110 .
Hagemeister, Wilhelm. Urfsprung und Wappen der Familien von Hagemeister. − Der Deutscher Herold. Nr 4. 2. Jahrgang. April 1871. Lk 43−44 ; vapid .
Stammtafeln und Wappen derjenigen Familien deren Angehörige die Bürgermeister oder Ratswürde der Stadt bekleidet haben. Zweiter Teil. − Nachrichten die Rathspersonen der Stadt Stralsund betreffend. Siebenter Band .

Välislingid

Hagemeisteri suguvõsa genealoogia saidil adelsvapen.com

Aadlisuguvõsad
Eestimaa aadlisuguvõsad
Eestimaa matrikliaadel
Liivimaa aadlisuguvõsad
Liivimaa matrikliaadel
Rootsi introdutseerimata aadel